На основу чланова 2. став (3) тачка ц) и 7. став (1) тачка б) Закона о Централној банци Босне и Херцеговине ("Службени гласник БиХ", број: 1/97, 29/02, 13/03, 14/03, 9/05, 76/06 и 32/07), члана 49. став (2) Правилника Централне банке Босне и Херцеговине, број: УВ-104-01-1-116/15 од 28.12.2015. године, број: УВ-122-01-1-1045-11/21 од 28.4.2021. године, број: УВ-104-01-1-1425-15/21 од 29.6.2021. године и број: УВ-122-01-1-2029-11/22 од 28.11.2022. године  и члана 7. Одлуке о коначности поравнања у платним системима ("Службени гласник БиХ", бр. 39/25) Управни одбор Централне банке Босне и Херцеговине, на 7. сједници од 10.7.2026. године, доноси
ОДЛУКУ
о успостављању Инстант платног система Босне и Херцеговине

Члан 1.
(Предмет)
(1) Овом одлуком успоставља се Инстант платни систем Босне и Херцеговине (у даљњем тексту: ИПС БиХ) као системски битан платни систем којим управља Централна банка Босне и Херцеговине (у даљњем тексту: Централна банка).

Члан 2.
(Оператер система)
Централна банка је власник и оператер ИПС и обезбјеђује његово функционисање.
Члан 3.
(Сврха система)
ИПС је намијењен извршавању и поравнању инстант кредитних трансфера у складу с Правилима рада система.

Члан 4.
(Правила рада)
Начин рада ИПС, услови и критеријуми за учешће у систему, права и обавезе учесника, поступци поравнања, управљање ризицима/инцидентима, континуитет пословања, мјере заштите и друга питања од значаја за безбједност и функционисање ИПС БиХ уређују се Правилима рада ИПС БиХ која доноси Централна банка посебном одлуком.
Члан 5.
(Ступање на снагу)
(1) Ова одлука ступа на снагу наредног дана од дана објављивања у "Службеном гласнику БиХ".
(2) Одлука се објављује у "Службеном гласнику Републике Српске", "Службеним новинама Федерације БиХ" и "Службеном гласнику Брчко дистрикта БиХ".

